Toshkentda 22-avgust kuni havo harorati +37 darajagacha ko‘tariladi

O‘zbekistonda 22-avgust, dushanba kuni yog‘ingarchiliksiz iqlim sharoiti kuzatiladi. Bu haqda “O‘zgidromet” markazi xabar bermoqda.

Xabar berishlaricha, dushanbaga o‘tar kechasi O‘zbekistonning tog‘li hududlarida +10...+15 daraja, Toshkent shahrida +20...+22 daraja, Buxoro va Navoiy viloyatlarida +20...+25 daraja, qolgan barcha hududlarda +18...+23 daraja iliq bo‘ladi.
22-avgust kuni kunduzi esa mamlakatning tog‘li joylarida havo harorati +20...+25 daraja iliq, Qoraqalpog‘iston Respublikasi va Xorazm viloyatida +31...+36 daraja, Toshkent shahrida +35...+37 daraja, Buxoro va Navoiy viloyatlarida +34...+39 daraja, qolgan barcha hududlarda +33...+38 daraja issiq bo‘lishi kutilmoqda.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.